[bookmark: _GoBack]VENDIM 
Nr.811, datë 23.11.2011

PËR NJË SHTESË FONDI NË BUXHETIN E VITIT 2011, MIRATUAR PËR MINISTRINË E SHËNDETËSISË, PËR MBULIMIN E PJESSHËM TË SHPENZIMEVE TË KURIMIT TË Z. ILIRIAN AGARAJ

Në mbështetje të nenit 100 të Kushtetutës, të nenit 44 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të ligjit nr.10 355, datë 2.12.2010 “Për buxhetin e vitit 2011”,  të ndryshuar, me propozimin e Ministrit të Shëndetësisë,  Këshilli i Ministrave 


VENDOSI:

1. Ministrisë së Shëndetësisë, në buxhetin e miratuar për vitin 2011,  zëri “Mallra dhe shërbime”, t’i shtohet fondi prej 1 500 000 (një milion e pesëqind mijë) lekësh, për mbulimin e pjesshëm të shpenzimeve të kurimit  të z. Ilirian Agaraj.
2. Ky fond të përballohet nga  fondi  rezervë i Këshillit të Ministrave.
3. Pagesa të bëhet me  paraqitjen  e faturave për shërbimin e ofruar.
4. Ngarkohen  Ministria e Shëndetësisë dhe Ministria e Financave për zbatimin e këtij vendimi.
Ky vendim hyn në fuqi menjëherë.

